съображение 280, са разгледани съответно в съображения 183, 244 и 73. По отношение на подточка v) Комисията не изключи внос от над два милиона тона. Информацията, предоставена в съображение 294 и свързаната с нея бележка под линия, всъщност означават, че Комисията е разгледала износа на включените в извадката руски производители износители за всички местоназначения, когато са били над два милиона тона по време на РПРП. Що се отнася до подточка vi), Комисията е използвала само някои свързани с транспорта разходи, които са останали валидни, независимо от представителността на обема на продажбите и цените за ЕС. Поради това тези твърдения бяха отхвърлени. От съображения за поверителност данните за предполагаемите неправилни изчисления относно разходите за навло бяха предоставени в отделен отговор на дружеството. Комисията се съгласи частично с твърденията относно изчисленията, представени от дружеството. Въпреки това произтичащата от това промяна в равнището на CIF под 1 % на национално равнище не е имала съществено въздействие върху констатациите на Комисията относно подбиването на цените.
 (284)
 Вследствие на аргументите на заинтересованите страни, че Комисията не е успяла да разгласи надлежно метода за формиране на CIF стойностите за включените в извадката производители износители, на 30 септември и 21 октомври 2020 г. Комисията съответно извърши допълнителни разгласявания, като разгледа това твърдение по съответния начин.
 5. ВЕРОЯТНОСТ ЗА ПОВТОРНО ВЪЗНИКВАНЕ НА ВРЕДАТА
 (285)
 В съображение 214 Комисията стигна до заключението, че промишлеността на Съюза не е понесла съществена вреда през разследвания период в рамките на прегледа. Следователно Комисията допълнително разгледа вероятността за повторно възникване на вредата, първоначално причинена от дъмпинговия внос от Русия, ако мерките бъдат отменени.
 (286)
 За да бъде установена вероятността за повторно възникване на вредата, в случай че мерките бъдат отменени, бяха анализирани следните елементи: а) производствен капацитет и свободен капацитет в Русия, б) вероятни ценови равнища на вноса от Русия при липсата на антидъмпингови мерки и в) привлекателност на пазара на Съюза.
 (287)
 Производствен капацитет и свободен капацитет в Русия
 (288)
 Производственият капацитет в Русия по време на разследвания период в рамките на прегледа е надвишавал 10,5 милиона тона, като свободният капацитет се е равнявал на 440 000 тона. Този свободен капацитет, установен в Русия, би се равнявал на 6 % от потреблението на Съюза. Но ако бъдат изцяло насочени към пазара на Съюза, значителни обеми все пак могат да бъдат изнесени и да имат особено силно въздействие върху някои от съседните на Русия държави членки.
 (289)
 В Пътната карта за развитие на производството на минерални торове за периода до 2025 г., приета от руското правителство (93), се предвижда производството на азотни торове (от които АН е един от най-важните) да се увеличи (94) с нарастващия дял на износа в обема на продукцията, като достигне 65 % през 2025 г. Това показва, че по-голямата част от руската промишленост за азотни торове се изнася.
 (290)
 RFPA заяви, че Пътната карта не е насочена към насърчаване на износа на АН за Съюза.
 (291)
 Пътната карта предвижда увеличаване на производството на азотни торове до 11,7 милиона тона през 2020 г. и 12,3 милиона тона през 2025